Wilhelm Cramer

Wilhelm Cramer (2. kesäkuuta 1746 Mannheim – 5. lokakuuta 1799 Lontoo) oli saksalainen säveltäjä, viulisti ja impressaari. Cramer syntyi ja kävi koulunsa Mannheimissa ja muutti vuonna 1772 Lontooseen. Johann Christian Bachin myötävaikutuksella hän nousi pian kaupungin johtavien viulistien joukkoon. Cramer järjesti vuosina 1794–1795 konserttisarjan säveltäjä Ignaz Pleyelin kanssa, joka kilpaili Johann Peter Salomonin ja Joseph Haydnin konserttisarjan kanssa. Cramer sävelsi elämänsä aikana 11 viulukonserttoa, 6 jousikvartettoa, 6 viulusonaattia ja muuta jousimusiikkia.

Lähteet 

Saksalaiset viulistit
Saksalaiset säveltäjät
Impressaarit
Vuonna 1746 syntyneet
Vuonna 1799 kuolleet